钦定古今图书集成/历象汇编/岁功典/第076卷 > 《广西志书》 > 九日紫气赋〈并序〉 唐潘炎
## 钦定古今图书集成/历象汇编/岁功典/第076卷 > 《广西志书》 > 九日紫气赋〈并序〉 唐潘炎

“景龙三年九月九日，帝与群官壶口山升高，时有紫气，光彩照日。” 《赋》曰：

“吾王不游，人何以休。”望壶口之千里，值重阳之九秋。
山对翠屏，动辉光之赫赫；云成紫盖，扶晚日之油油。
宛转浮空，轮囷不散。应一人之盛德，为万岁之观荣。
氤氲瑞色，无孤峰断障之嵯峨；摇曳晴空，杂玉叶金
枝之灿烂。亦何异出苍梧，入大梁。为汉武之盖，升轩
辕之堂。忽兮改容，形难为状。纷纷郁郁，用表灵贶。迁
用芒砀之间，非比昆仑之上。岂徒合而肤寸，垂以飘
扇。河汾水兮天之眷，紫气凝兮人罕见。位当用九，果
符九日之祥。运极通三，永御三云之殿。